b'\n_START_ARTICLE_\nKolme kauheaa toivetta\n_START_SECTION_\nJuoni\n_START_PARAGRAPH_\nSamantha Byrd on 12-vuotias koripalloa harrastava tytt\xc3\xb6, jota luokan suosituin tytt\xc3\xb6 Judith jatkuvasti h\xc3\xa4rn\xc3\xa4\xc3\xa4._NEWLINE_Er\xc3\xa4\xc3\xa4n\xc3\xa4 sateisena iltap\xc3\xa4iv\xc3\xa4n\xc3\xa4 koripalloharjoitusten j\xc3\xa4lkeen Samantha t\xc3\xb6rm\xc3\xa4\xc3\xa4 Clarissa-nimiseen vanhaan naiseen, joka on eksynyt. Samantha auttaa naista, ja saa palkkioksi kolme toivetta. Samantha on skeptinen, mutta p\xc3\xa4\xc3\xa4tt\xc3\xa4\xc3\xa4 toivoa olevansa koulujoukkueensa paras koripallonpelaaja. Seuraavana p\xc3\xa4iv\xc3\xa4n\xc3\xa4 koripallopelin aikana muut tyt\xc3\xb6t sairastuvat yht\xc3\xa4kki\xc3\xa4. Samantha k\xc3\xa4y Judithin luona, mutta tytt\xc3\xb6 vain syytt\xc3\xa4\xc3\xa4 h\xc3\xa4nt\xc3\xa4 noituudesta. Samantha suuttuu ja toivoo vahingossa toisen kerran, ett\xc3\xa4 Judith katoaisi._NEWLINE_Seuraavana aamuna her\xc3\xa4tess\xc3\xa4\xc3\xa4n Samantha huomaa olevansa maailman ainut ihminen: kotona, koulussa tai kaduilla ei ole ket\xc3\xa4\xc3\xa4n. Harhailtuaan jonkin aikaa Samantha kohtaa Clarissan, joka pyyt\xc3\xa4\xc3\xa4 anteeksi pieleen mennytt\xc3\xa4 loitsuaan. Clarissa ehdottaa toisen toiveen perumista, jolloin Samanthalla olisi viel\xc3\xa4 yksi toive. N\xc3\xa4in tapahtuu ja Samantha toivoo, ett\xc3\xa4 kaikki olisi muuten samoin kuin aina ennenkin, mutta Judith olisi nyt h\xc3\xa4nen paras yst\xc3\xa4v\xc3\xa4ns\xc3\xa4._NEWLINE_Samantha huomaa pian, ett\xc3\xa4 Judithilla on toiveen my\xc3\xb6t\xc3\xa4 pakkomielle Samanthasta. Samantha yritt\xc3\xa4\xc3\xa4 p\xc3\xa4\xc3\xa4st\xc3\xa4 eroon Judithista ja saapuu taas Clarissan luokse. Clarissa s\xc3\xa4\xc3\xa4lii Samanthaa ja antaa h\xc3\xa4nelle nelj\xc3\xa4nnen toiveen: Samantha toivoo, ettei olisi ikin\xc3\xa4 kohdannut Clarissaa, vaan Judith h\xc3\xa4nen sijastaan. Toive toteutuu ja Judithista tulee Clarissan yst\xc3\xa4v\xc3\xa4. Samanthan k\xc3\xa4velless\xc3\xa4 pois h\xc3\xa4n kuulee Judithin huutavan "Lenn\xc3\xa4 pois, Byrd!" ja Samantha, joka nyt on musta varis, tekee juuri niin.\n_START_SECTION_\nSamantha Byrd\n_START_PARAGRAPH_\nKirjan protagonisti joka harrastaa koripalloa koulunsa joukkueessa. H\xc3\xa4nell\xc3\xa4 on vanhempi veli sek\xc3\xa4 koira.\n_START_SECTION_\nJudith Bellwood\n_START_PARAGRAPH_\nTytt\xc3\xb6 Samanthan luokalta, joka my\xc3\xb6s harrastaa koripalloa koulunsa joukkueessa. Judith on luokan suosituin tytt\xc3\xb6, ja h\xc3\xa4n kiusaa Samanthaa jatkuvasti sanomalla esimerkiksi "Lenn\xc3\xa4 pois, Byrd".\n_START_SECTION_\nClarissa\n_START_PARAGRAPH_\nVanha eksynyt nainen, joka lupaa toteuttaa Samanthan kolme toivomusta.'